แรงซื้อกลับหุ้นสื่อสารหนุน SET ปิดบวก 7 จุด แนะจับตาผลประชุม กนง.พรุ่งนี้!
แรงซื้อกลับหุ้นสื่อสารหนุน SET ปิดบวก 7 จุด แนะจับตาผลประชุม กนง.พรุ่งนี้! โดยดัชนีปิดตลาดวันนี้ ที่ระดับ 1,630.50 จุด บวก 7.71 จุด หรือ 0.48% มูลค่าการซื้อขาย 5 หมื่นล้านบาท
แรงซื้อกลับหุ้นสื่อสารหนุน SET ปิดบวก 7 จุด แนะจับตาผลประชุม กนง.พรุ่งนี้!
24 ก.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,630.50 จุด บวก 7.71 จุด หรือ 0.48% มูลค่าการซื้อขาย 5 หมื่นล้านบาท
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้รีบาวด์ได้หลังจากที่ได้ปรับตัวลงมาหลายวัน โดยได้รับแรงหนุนจากหุ้นในกลุ่มสื่อสารที่มีแรงซื้อกลับเข้ามา และหุ้นในกลุ่มโรงไฟฟ้าก็บวกได้ค่อนข้างดี
อย่างไรก็ดี มองว่าตลาดฯยังเป็นลักษณะ Wait &amp; See เนื่องจากต้องการอดูความชัดเจนผลประชุมคณะกรรมการนโยบายการเงิน (กนง.) ที่จะมีขึ้นในวันพรุ่งนี้ และต้องการรอดูการเจรจาการค้าระหว่างสหรัฐฯ และจีน รวมถึงยังต้องติดตามการแยกตัวของอังกฤษออกจากสหภาพยุโรป (Brexit) และตัวเลขเศรษฐกิจต่าง ๆ ของประเทศสำคัญ ๆ อีกทั้งช่วงนี้ตลาดฯก็ไม่มีปัจจัยใหม่เข้ามา
ส่วนแนวโน้มการลงทุนในวันพรุ่งนี้ (25 ก.ย.) นายวีระวัฒน์ กล่าวว่า ตลาดฯคงแกว่งไซด์เวย์ โดยมีแนวรับ 1,600-1,620 จุด ส่วนแนวต้าน 1,635-1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
CPALL มูลค่าการซื้อขาย 3,931.54 ล้านบาท ปิดที่ 79.75 บาท ลดลง 1.00 บาท
ADVANC มูลค่าการซื้อขาย 2,191.75 ล้านบาท ปิดที่ 218.00 บาท เพิ่มขึ้น 7.00 บาท
GULF มูลค่าการซื้อขาย 1,928.36 ล้านบาท ปิดที่ 154.00 บาท เพิ่มขึ้น 4.50 บาท
TRUE มูลค่าการซื้อขาย 1,813.50 ล้านบาท ปิดที่ 5.20 บาท ลดลง 0.05 บาท
PTT มูลค่าการซื้อขาย 1,813.34 ล้านบาท ปิดที่ 46.25 บาท เพิ่มขึ้น 0.50 บาท